Referat medlemsmøte Rana Rotary Klubb 26. januar 2017

Til stede: Linda, Kjell, Eva, Svein N, Svein O L, Johan Petter, Einar, Vigleik, Aslak, Rune L Arne og Per.

Forfall: Widar, Vidar, Finn Ola, Paul Johnny, Frode, Tore og Bjørn.

Tre 3-minuttere:

* Vigleik leste diktet Vinterstorm fra Haugtussa av Arne Garborg og et skotsk dikt av Robert Burns fra 1796 oversatt av Hartwig Kiran.
* Johan Petter fortalte om erfaringer fra de siste dagers kraftige nedbør med isgang i Ranelva og at man nå  sendte 700 kubikk vann i overløp på Reinforsen og at kraftverket i Langvatnet som går for redusert kapasitet pga havari skapte problemer.
* Per fortalte om  statsmidler til nye Fageråsen der regelverket fra departementet nå var blitt over 100 sider og Nye Fageråsen hadde overlatt den siden av saken til Morten Helseth. Nye Fageråsen blir tema den 16/2 i klubben

Foredragsholder var Svein Nilsen som fortalte om en datasenteretablering som han er med på i den gamle tyske u-båtbunkeren Dora i Trondheim. Anlegget er på 480 kW og har 55 racks, noe som er ganske stort i norsk sammenheng, men lite i internasjoal sammenheng. Man har konsentrert seg om tungregning og har fått flere interessante storkunder i Trondheim og i Trondheim. Mye går på seismikk og life science on demand, DVs at man til enhver tid tilbyr den kapasitet kunden har behov for enten som skytjeneste eller som en dedikert tjeneste.

Økonomisk tapte man litt penger i oppstartsåret i 2013, men siden har man hatt overskudd.